
            REPUBLIKA HRVATSKA
   VUKOVARSKO-SRIJEMSKA ŽUPANIJA
                 OPĆINA LOVAS
          	OPĆINSKI NAČELNIK
          	KLASA: 604-01/26-01/3
          	URBROJ: 2196-17-02-26-12
          	Lovas, 28. listopada 2026.

Na temelju Odluke o stipendijama Općine Lovas za akademsku godinu 2026./2027. (KLASA: 604-01/26-01/3, URBROJ: 2196-17-02-26-2 od 28. rujna 2026. godine), općinska načelnica Općine Lovas donosi:

ODLUKU
o dodjeli stipendija Općine Lovas za akademsku godinu 2026./2027.

Članak 1.

Na temelju Zapisnika o otvaranju i pregledu prijava pristiglih na natječaj za dodjelu stipendija Općine Lovas za akademsku godinu 2026./2027., Povjerenstvo za dodjelu stipendija sastavilo je listu studenata koji ostvaruju pravo na stipendiju Općine Lovas za akademsku godinu 2026./2027., kako slijedi:

1. Lucija Ruškan iz naselja Lovas, redovita studentica 2. godine na Veleučilištu u Bjelovaru, stručni prijediplomski studij Sestrinstvo;

2. Tena Radočaj iz naselja Lovas, redovita studentica 3. godine na Filozofskom fakultetu Sveučilišta Josipa Jurja Strossmayera u Osijeku, sveučilišni prijediplomski studij Filozofija i Engleski jezik i književnost;

3. Hana Conjar iz naselja Lovas, redovita studentica 1. godine na Ekonomskom fakultetu Sveučilišta Josipa Jurja Strossmayera u Osijeku, sveučilišni prijediplomski studij Ekonomija i poslovna ekonomija;

4. Ante Keser iz naselja Lovas, redoviti student 1. godine diplomskog studija Računarstvo na Fakultetu elektrotehnike, računarstva i informacijskih tehnologija Sveučilišta Josipa Jurja Strossmayera u Osijeku;

5. Lucija Jurina iz naselja Lovas, redovita studentica 1. godine na Pravnom fakultetu Sveučilišta Josipa Jurja Strossmayera u Osijeku, sveučilišni prijediplomski studij Socijalni rad.

S studentima navedenima u ovom članku sklopit će se Ugovori o stipendiranju kojima se uređuju međusobna prava i obveze.

Članak 2.

Mjesečni iznos stipendije za studente iznosi 150,00 EUR. Stipendije se isplaćuju mjesečno za razdoblje od listopada 2026. do srpnja 2027. godine.


Članak 3.

Na temelju Programa javnih potreba u obrazovanju na području Općine Tar-Vabriga - Torre-Abrega za stipendiranje studenata s prebivalištem na području Općine Lovas za obrazovnu godinu 2026./2027., Općina Tar-Vabriga - Torre-Abrega stipendira sljedeću studenticu:

· Lanu Balić iz naselja Lovas, redovitu studenticu 1. godine diplomskog studija Odjela za kemiju Sveučilišta Josipa Jurja Strossmayera u Osijeku.

Na temelju Odluke Općine Malinska – Dubašnica o stipendiranju jednog učenika/studenta s prebivalištem u Općini Lovas za obrazovnu godinu 2026./2027., Općina Malinska – Dubašnica stipendira sljedeću studenticu:

· Maju Pole iz naselja Opatovac, redovitu studenticu 2. godine na stručnom prijediplomskom Upravnom studiju Veleučilišta Lavoslav Ružička u Vukovaru.

Članak 4.

Ova Odluka stupa na snagu danom donošenja, objavit će se na oglasnoj ploči i mrežnoj stranici Općine Lovas te će se dostaviti svim prijavljenim kandidatima na natječaju.


Obrazloženje
Povjerenstvo za dodjelu stipendija u sastavu: Monika Hodak, Mirka Latas, Josip Takač, Zoran Palijan i Andrijana Bistrović, imenovano od strane općinske načelnice Općine Lovas (u nastavku teksta: Povjerenstvo), raspisalo je dana 1. listopada 2026. godine Natječaj za dodjelu stipendija Općine Lovas za akademsku godinu 2026./2027. Natječaj je objavljen na službenoj internetskoj stranici i oglasnoj ploči Općine Lovas te je bio otvoren do 20. listopada 2026. godine.

Dana 26. listopada 2026. godine sastalo se Povjerenstvo te je otvorilo i pregledalo pristigle prijave, o čemu je sastavljen Zapisnik u koji svi prijavljeni studenti imaju pravo uvida.
Na natječaj je pristiglo ukupno 8 prijava. S obzirom na to da od 8 prijavljenih studenata njih 7 udovoljava formalnim uvjetima natječaja, prijave se nisu dodatno bodovale. Općina Lovas dodijelit će 5 stipendija (Lucija Ruškan, Tena Radočaj, Hana Conjar, Ante Keser i Lucija Jurina), a s navedenim studentima načelnica Općine Lovas sklopit će Ugovor o stipendiranju kojim se uređuju međusobna prava i obveze. Općina Malinska – Dubašnica stipendirat će Maju Pole, dok će Općina Tar – Vabriga stipendirati Lanu Balić.
Prijava kandidata Nikole Pavličića odbija se jer je imenovanom već odobreno sufinanciranje troškova smještaja u domu za akademsku godinu 2026./2027. Budući da su, sukladno uvjetima javnih poziva Općine Lovas, pravo na sufinanciranje smještaja i pravo na stipendiju međusobno isključivi, kandidat ne može ostvariti oba prava istovremeno.


Općinska načelnica
								                	Lea Vidić, mag.cult.

-   svim studentima prijavljenima na natječaj 

